open-index/open-wikipedia-markdown huggingface dataset:
அபர்ணா நாயர்

**அபர்ண நாயர்** (Aparna Nair) (பிறப்பு 30 நவம்பர் 1989) ஒரு இந்திய திரைப்பட நடிகையாவார். இவர் மலையாளத் திரைப்படத்துறையில் தோன்றி வருகிறார்.

## சுயசரிதை
அபர்ணா, கேரளாவின் மலப்புறம் மாவட்டத்திலுள்ள தேஞ்ஞிப்பாலம் புனித பால் மேல்நிலைப்பள்ளியிலும், பின்னர், கொச்சி, செயின்ட் தெரசா கல்லூரியிலும் பயின்றார். அ. க. லோகிததாசின் இயக்கத்தில் வெளியான "நிவேதயம்" என்ற படம் மூலம் இவர் அறிமுகமானார். பிறகு, "சாயாமுகி" என்ற படத்தில் பாஞ்சாலியை சித்தரித்தார். இதில் மோகன்லால் மற்றும் முகேஷ் ஆகியோர் முக்கிய வேடங்களில் நடித்திருந்தனர். 2009 ஆம் ஆண்டு திரைப்படமான *மேகதீர்த்தத்தில்* மணிகுட்டனுக்கு இணையாக கவியூர் பொன்னம்மாவின் சிறு வயதான பாத்திரத்தில் நடித்தார். *கயம்* என்ற படத்தில் நடிகர் பாலாவின் இணையாக நடித்தார். 2010 இல், இவர் காக்டெய்லில் நடித்தார். இவரது அறிமுகம் தமிழ் அறிமுக இயக்குநர் கே.மகேசுவரன் இயக்கிய "எதுவும் நடக்கும்" என்ற படத்தின் மூலம் தமிழகத் திரைப்படத்துறையில் நுழைந்தார்.

பின்னர் இவர் *பியூட்டிஃபுல்* படத்தில் நடித்ததற்காக பாராட்டுக்களைப் பெற்றார். அடுத்து சங்கர் இயக்கிய *ஸ்ட்ரீட்லைட்* என்பதில் நடித்தார். அதில் இவர் நான்கு வேடங்களில் நடித்திருந்தார். *மல்லு சிங்*, *தட்டத்தின் மராயத்து* போன்ற படங்களிலும், ஜோஷியின் இயக்கத்தில் ''"ரன் பேபி ரன்" என்ற படத்திலும் நடித்தார்.

## குறிப்புகள்

## வெளி இணைப்புகள்
* Aparna Nair in MSI
* 

பகுப்பு:தெலுங்குத் திரைப்பட நடிகைகள்
பகுப்பு:1989 பிறப்புகள்
பகுப்பு:மலப்புறம் மாவட்ட மக்கள்
பகுப்பு:கேரள நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
நமீப் பாலைவன வண்டு

தென் ஆப்பிரிக்காவில் உள்ள நமீப் பாலைவனத்தைப் பூர்வீகமாகக் கொண்ட ஒரு வகை வண்டு ***இசுடெனோகாரா கிராசிலிப்பிசு*** (*Stenocara gracilipes*')**' ஆகும். நமீப் பாலைவனம் உலகின் மிக வறண்ட பகுதிகளில் ஒன்றாகும். இங்கு ஆண்டிற்கு சுமார்  மழை மட்டுமே பெய்கிறது. இச்சூழலில் அதிகாலை மூடுபனியிலிருந்து புடைப்பு நிறைந்த மேற்பரப்பு மூலம் தண்ணீரைச் சேகரித்து இவ்வண்டு உயிர்வாழ்கிறது.

தண்ணீரைக் குடிக்க, *இசு. கிராசிலிப்பிசு* தன்னுடைய நீண்ட, சுழல் கால்களைப் பயன்படுத்தி சிறிய மணல் மணலில் உடலினை 45° கோணத்தில் நிறுத்தி நிற்கும். வண்டின் கடினப்படுத்தப்பட்ட இறக்கைகளில் மூடுபனி துளிகளை ஈர்க்கிறது. மூடுபனியிலிருந்து நீரை இதன் இறக்கைகள் சேகரிக்கிறது. இங்கு நீர்த்துளிகள் ஹைட்ரோஃபிலிக் (நீர்-ஈர்ப்பு) புடைப்புகளில் ஒட்டிக்கொள்கின்றன. இவை மெழுகு போன்ற, ஹைட்ரோபோபிக் பகுதிகளால் சூழப்பட்டுள்ளன. மாற்றி மாற்றி அமைக்கப்பட்ட நீர் ஈர்ப்பு பண்பு காரணமாக இந்த வண்டு நீரைச் சேகரிக்கின்றது. இதில் சேகரிக்கப்படும் தண்ணீரை இந்த வண்டுகள் அருந்துகின்றன.

மாசசூசெட்ஸ் தொழில்நுட்பக் கழகத்தின் ஆராய்ச்சியாளர்கள் இந்த தொழில்நுட்பத்தினைப் பயன்படுத்தி ஹைட்ரோபோபிக் மற்றும் ஹைட்ரோஃபிலிக் பொருட்கள் அடுத்தடுத்து அமையுமாறு கடினமான மேற்பரப்பை உருவாக்கி காற்றிலிருந்து ஈரப்பதத்தைப் பிரித்தெடுக்கும்  அமைப்பு மற்றும் மூடுபனி இல்லாத ஜன்னல்கள் மற்றும் கண்ணாடியை உருவாக்குதல் உள்ளிட்டவற்றை மேற்கொண்டுள்ளனர். என்.பி.டி நானோ என்ற நிறுவனம் இத் தொழில் நுட்பத்தை வணிக மயமாக்க முயற்சி மேற்கொண்டு வருகிறது.

சமீபத்தில், இந்த வண்டுகள் பனியிலிருந்து தண்ணீரைப் பெறக்கூடும் (அதாவது மூடுபனி இல்லாத ஈரப்பதமான காற்றிலிருந்து) எனவும் அறியப்பட்டது.   

## மேலும் காண்க

* *ஒனிமாக்ரிசு அன்குலரிசு*, மற்றொரு மூடுபனி நமீப் பாலைவன வண்டு
* *ஃபைசோசுடெர்னா கிரிப்ரைப்சு,* மற்றொரு மூடுபனி நமிப் பாலைவன வண்டு

## மேற்கோள்கள்

## மேலும் படிக்க

* 
* 
*  
* 

பகுப்பு:பாலைவன உயிரினங்கள்
எம். ஜெயசந்திரன்

**மதுசூதன் நாயர் ஜெயச்சந்திரன்** ( Madhusoodanan Nair Jayachandran) **எம். ஜெயச்சந்திரன்** என்று அழைக்கப்படும் இவர் இந்தியத் திரைப்படத்துறையில் ஒரு இசையமைப்பாளராகவும், பாடகராகவும், இசைக்கலைஞராகவும் இருக்கிறார். சிறந்த இசை இயக்குனருக்கான கேரள மாநில திரைப்பட விருதை ஏழு முறை பதிவு செய்துள்ளார். 2005 ஆம் ஆண்டில், சிறந்த ஆண் பாடகருக்கான மாநில விருதையும் வென்றார். 2015 ஆம் ஆண்டில், *[[என்ன் நின்டே மொகிதீன்|என்னு நிண்டே மொய்தீன்]]* படத்திற்காக சிறந்த இசை இயக்கத்திற்கான தேசிய திரைப்பட விருதை வென்றார். இவர் நூற்றுக்கும் மேற்பட்ட படங்களுக்கு இசை அமைத்துள்ளார்.

## சுயசரிதை
ஜெயச்சந்திரன் சூன் 14, 1971 அன்று திருவனந்தபுரத்தில் பிறந்தார் . இவர் தனது 5 வயதில் ஆற்றிங்கல் அரிகர ஐயரின் கீழ் கருநாடக இசையை கற்கத் தொடங்கினார். பின்னர் பெரும்பாவூர் ஜி. இரவீந்திரநாத்தின் கீழ் பயின்றார். அதன்பிறகு, இவர் 18 ஆண்டுகளாக நெய்யாற்றிங்கரை மோகனச்சந்திரனின் மாணவராக இருந்தார். 1987 முதல் 1990 வரை கேரள பல்கலைக்கழக இளைஞர் விழாவில் கர்நாடக குரல் போட்டியில் தொடர்ச்சியாக நான்கு முறை வென்றார். திருவனந்தபுரம் பொறியியல் கல்லூரியில் மின் பொறியியல் பட்டப்படிப்பை முடித்தார்.

1992 ஆம் ஆண்டில் "*வசுதா*" என்ற திரைப்படத்தில் பின்னணி பாடகராக திரைத்துறையில் தனது வாழ்க்கையைத் தொடங்கினார். பின்னர் மலையாள இசை இயக்குநர் ஜி.தேவராஜனின் உதவியாளரானார். 1995 இல், *சாந்தா* என்ற திரைப்படத்தின் மூலம் ஒரு சுயாதீன இசை இயக்குனரானார்.

## சொந்த வாழ்க்கை
மறைந்த மதுசூதனன் நாயர் (இறப்பு 2014)  மறைந்த விஜயா நாயர் (இறப்பு 2009) ஆகியோருக்கு பிறந்த இரு மகன்களில் ஜெயச்சந்திரன் இளையவர். 14 சூன் 1971 இல் பிறந்தார். இவருக்கு பிரகாஷ் சந்திரன் என்ற அண்ணன் உள்ளார். இசையை ஒரு முழுநேர தொழிலாக எடுப்பதற்கு முன்பு இவர் ஏசியானெட்டில் பணியாற்றினார். இவர் நவம்பர் 12, 1995 அன்று பிரியா என்பவரை மணந்தார். இவருக்கு இரண்டு மகன்கள் உள்ளனர்.

## குறிப்புகள்

## வெளி இணைப்புகள்

*
*Scaling peaks of success 
*http://musickade.com/mp3/rajeev-alunkal-light-music

பகுப்பு:வாழும் மக்கள்
பகுப்பு:1971 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:மலையாளத் திரைப்படப் பின்னணிப் பாடகர்கள்
டைலர் பேட்ஸ்

**டைலர் பேட்ஸ்** என்பவர் அமெரிக்க நாட்டு தொலைக்காட்சி, திரைப்படம் மற்றும் நிகழ்பட ஆட்டம் போன்றவற்றில் பணிபுரியும் இசையமைப்பாளர், இசை தயாரிப்பாளர் மற்றும் இசை கலைஞர் ஆவார். இவர் 300 பருத்திவீரர்கள், கார்டியன்ஸ் ஆப் தி கேலக்ஸி, கார்டியன்ஸ் ஆப் தி கேலக்ஸி 2, டெட்பூல் 2 போன்ற பல திரைப்படங்கங்களில் பணிபுரிந்துள்ளார்.

## மேற்கோள்கள்

## வெளியிணைப்புகள்
*

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:திரைப்பட இசையமைப்பாளர்கள்
பகுப்பு:நிகழ்பட ஆட்ட இசையமைப்பாளர்கள்
பாப்பம்மாள்

**பாப்பம்மாள்** (*Pappammal*) ( 1914 - 27 செப்டம்பர் 2024) என்பவர் தமிழ்நாட்டைச் சேர்ந்த இயற்கை உழவர் ஆவார். தனது 105 வயது வரை, வயலில் சுறுசுறுப்பாக இயங்கிய வயதான விவசாயி. வேளாண் துறையில் முன்னோடியாகக் கருதப்பட்ட இவர், தமிழ்நாடு வேளாண் பல்கலைக்கழக கல்வித் துறையுடன் இணைந்திருந்தார். இவர் தனது 105 வயதிலும், 2.5 ஏக்கர் நிலத்தில் ஒவ்வொரு நாளும் வேலை செய்தார். இயற்கை வேளாண்மையில் ஆற்றிய பங்களிப்புக்காக இந்தியாவின் குடிமக்களுக்கு வழங்கப்படும் விருதுகளில்  நான்காவது மிக உயர்ந்த விருதான பத்மசிறீ விருதினை 2021ஆம் ஆண்டில் இவருக்கு வழங்கி இந்திய அரசு பெருமைப்படுத்தியது. மார்ச் 2021இல் கோயம்புத்தூருக்கு வந்திருந்த இந்தியப் பிரதமர் நரேந்திர மோதி 105 வயதான பாப்பாம்மாள் பாட்டியைச் சந்தித்து ஆசி பெற்றார். இவருக்கு திமுக சார்பில் பெரியார் விருது வழங்கப்பட்டது.

## தனிப்பட்ட வாழ்க்கை
எம். பாப்பம்மாள் அல்லது ரங்கம்மாள் 1914 ஆம் ஆண்டில் தேவலபுரம் கிராமத்தில் செங்குந்தர் மரபில் நெசவு பாரம்பரிய தொழில் செய்யும் குடும்பத்தில் வேலம்மாள் மற்றும் மருதாச்சல முதலியார் ஆகியோருக்குப் பிறந்தார். இளம் வயதில் இவர் பெற்றோரை இழந்தார். இவரும் இவருடைய இரண்டு சகோதரிகளும் கோயம்புத்தூரில் உள்ள தேக்கம்பட்டியில் தங்கள் தந்தைவழிப் பாட்டியால் வளர்க்கப்பட்டனர். தனது பாட்டி நடத்தி வந்த கடையை வாரிசு என்ற முறையில் உரிமையாக்கிக் கொண்டு ஒரு உணவகத்தைத் திறந்தார். இந்தத் தொழிலிலிருருந்து இவர் பெற்ற இலாபத்திலிருந்து, கிராமத்தில் 10 ஏக்கர் நிலத்தை வாங்கினார். இவர் தன் சகோதரியின் குழந்தைகளையும் வளர்த்தார்.

இவர் காலை 5:30 மணிக்கு தனது நாளைத் தொடங்கி, காலை 6 மணிக்கு தனது பண்ணைக்குச் சென்றார். அங்கு இவர் மதியம் வரை வேலை செய்தார். இவருடைய குடும்ப உறுப்பினர்கள் இவருடைய உணவுப் பழக்கம் மற்றும் சுறுசுறுப்பான வாழ்க்கை முறை தான் இவரை ஆரோக்கியமாக வைத்திருப்பதாகக் கூறினர். இவரது குடும்பத்தினரின் கூற்றுப்படி, இவருக்குப் பிடித்த உணவு ஆட்டிறைச்சி பிரியாணி ஆகும். இவர் தனது உணவில் நிறைய காய்கறிகளையும் கீரைகளையும் சாப்பிட்டார். இவர் உணவை இலையில் சூடாக சாப்பிட்டார். எந்த தட்டுகளையும் பயன்படுத்த மாட்டார். இவர் தேநீர் அல்லது காபி சாப்பிடாமல், சூடான நீரைக் குடித்தார்.

## அரசியல் வாழ்க்கை
1959ஆம் ஆண்டில்,இவர் தேக்கம்பட்டி ஊராட்சியின் தேர்ந்தெடுக்கப்பட்ட வார்டு உறுப்பினராக இருந்தார். காரமடை ஊராட்சி ஒன்றியத்தின் கவுன்சிலராகவும் தேர்ந்தெடுக்கப்பட்டார். இவர் திராவிட முன்னேற்றக் கழகம் (திமுக) உறுப்பினராகவும், மு. கருணாநிதியின் தீவிர ரசிகராகவும் இருந்தார்.
## மறைவு
109 வயதாகும் பாப்பம்மாள் பாட்டி உடல்நலக் குறைவால் தனது சொந்த ஊரில்  27 செப்டம்பர் 2024 அன்று மறைந்தார்.

## மேற்கோள்கள்


பகுப்பு:1914 பிறப்புகள்
பகுப்பு:2024 இறப்புகள்
பகுப்பு:கோயம்புத்தூர் மாவட்ட மக்கள்
பகுப்பு:பத்மசிறீ விருது பெற்றவர்கள்
பகுப்பு:நூறு வயது இந்தியப் பெண்கள்
தம்பிதுரை (திரைப்படம்)

**தம்பிதுரை** (*Thambi Durai*) என்பது 1997 ஆம் ஆண்டய இந்தியத் தமிழ் திரைப்படம் ஆகும். செந்தில்நாதன் இயக்கி,  கே. சாந்தமணி தயாரித்தத இப்படத்தில் சரவணன், சுகன்யா, மா. நா. நம்பியார் ஆகியோர் முக்கிய வேடங்களில் நடித்துள்ளனர். இப்படத்திற்கு இளையராஜா இசை அமைத்தார். இந்த படத்தின் பணிகள் 1994 இல் நிறைவடைந்தது, என்றாலும் படம் 1997 இல் தான் தாமதமாக வெளியானது.

## கதை
இருக்கங்குடியில் நடந்த உண்மை நிகழ்வை அடிப்படையாகக் கொண்டு இப்படம் எடுக்கபட்டது என்ற  விவரிப்புடன் படம் தொடங்குகிறது. தனது தாத்தா (எம். என். நம்பியார்) உடன் தங்கியிருக்கும் தம்பிதுரை (சரவணன்) ஒரு ஏழை படகோட்டி. அவன் செல்வந்தர் குடும்பத்தைச் சேர்ந்த செண்பகத்தைக் (சுகன்யா)  காதலிக்கிறான். செண்பகம் அவளது பணக்கார சித்தியால்  (மஞ்சுளா விஜயகுமார்) கொடுமை செய்யப்படுகிறாள். தம்பிதுரையும்,  செண்பகமும் ஓடிப்போய் திருமணம் செய்து கொள்கிறார்கள்.

அவளை திருமணம் செய்து கொள்ள விரும்பும் செண்பகத்தின் மாமன் (நளினிகாந்த்) அவர்களைப் பிரிக்க ஒரு காமுகனானான நிலக்கிழாருடன்  (செந்தில்நாதன்) சேர்ந்து சதி செய்கிறான். அவர்கள் தம்பிதுரையின் தாத்தாவையும், செண்பகத்தின் பாட்டியையும் கொலை செய்கிறார்கள். சூனியக்காரரனான ஒரு மந்திரவாதியை (பயில்வான் ரங்கநாதன்) அணுகுகிறார்கள். சூனியக்காரனின்  மந்திரசக்தியால் தம்பிதுரை கிட்டத்தட்ட இறந்துவிடுகிறான். தம்பிதுரை இறந்துவிட்டதாக கருதப்படுகிறது. இருப்பினும் அவனை ஒரு பாதிரியார் (சண்முகசுந்தரம்) பராமரித்து வருகிறார். செண்பகம்  விதவைக் கோலம் பூணவேண்டிய நிலைக்கு ஆளாகிறாள். செண்பகத்தின் சகோதரியான (மௌனிகா) தனது மனைவியை சிற்றுண்டி பெட்டியில் குண்டு வைத்து நில உரிமையாளர் கொலை செய்கிறார்.

படத்தின் இறுதிக்கட்டத்தில், தெய்வத்தின் கோபத்தால், நில உரிமையாளர் கைகால் வலிப்பால் பாதிக்கப்படுகிறார். தம்பிதுரை அதிசயத்தால் மீண்டெழுகிறான். நளினிகாந்த் மஞ்சுளாவால் கொல்லப்படுகிறான்.

## நடிகர்கள்

* சரவணன் தம்பிதுரையாக
*  சுகன்யா செண்பகமாக
* மா. நா. நம்பியார்
* வடிவுக்கரசி
* மௌனிகா
* மஞ்சுளா விஜயகுமார்
* நளினிகாந்த்
* செந்தில்நாதன்
* சின்னி ஜெயந்த்
* கே. நடராஜ்

## இசை
இப்படத்திற்கு இளையராஜா இசையமைத்தார் .

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1997 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
மறவாதே கண்மணியே

***மறவாதே கண்மணியே*** (*Maravathe Kanmaniye*)  என்பது  1999 ஆண்டைய இந்திய தமிழ் காதல் நாடக திரைப்படம் ஆகும். என். எஸ். மாதவன் இயக்கிய இப்படத்தில் வினீத், ரவளி ஆகியோர் முக்கிய கதாபாத்திரங்களில் நடித்துள்ளனர், கரண், ரேஷ்மா, சிவகுமார், செந்தில் ஆகியோர் துணை வேடங்களில் நடித்துள்ளனர். டி. மகாரதனால் தயாரிக்கபட்ட குறைந்த செலவில் எடுக்கபட்ட இத்திரைப்படத்திற்கு, மகாகுமாரால் இசை அமைக்கபட்டது. படமானது 7 அக்டோபர் 1999 இல் வெளியிடப்பட்டது.

## நடிகர்கள்

*வினீத்
*கரண்
*ரவளி
*ரேஷ்மா
*சிவகுமார்
*வெண்ணிற ஆடை மூர்த்தி
*செந்தில்
*கசான் கான்
*மதன் பாப்
*சி. ஆர். சரஸ்வதி
*கரிகாலன்
*கனகராஜ்
*பாலாஜி
*இமயவன்
*தேனி தெனாலி

## இசை
படத்திற்கான பின்னணி இசை மற்றும் பாடல்களுக்கான இசை ஆகியவற்றை இசையமைப்பாளர் மகாகுமார் மேற்கோண்டார். 1999 இல் வெளியிடப்பட்ட பாடல்பதிவில் 4 பாடல்கள் உள்ளன.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பத்படா அணை

**பத்படா அணை**  (Bhadbhada dam) என்பது போபாலில் உள்ள மேல் ஏரியின் தென்கிழக்கு மூலையில் உள்ள 11  மடைக்கதவுகளின் தொகுப்பே ஆகும். இது 1965 ஆம் ஆண்டில் கட்டப்பட்டது.  ஏரியிலிருந்து கலியாசோட் நதிக்கு நீர் வெளியேறுவதைக் கட்டுப்படுத்த இந்த வாயில்கள் பயன்படுத்தப்படுகின்றன. மழைக்காலங்களில் நகரத்தில் அதிக மழை பெய்யும்போது மட்டுமே இந்த மடைக்கதவுகள் திறக்கப்படும். இதன் முழு நீர்த்தேக்க கொள்ளளவு 1666.80 அடி ஆகும்.  

## மேற்கோள்கள்

பகுப்பு:மத்தியப் பிரதேச அணைகள்
பகுப்பு:Coordinates on Wikidata
நஹர் வனவிலங்கு சரணாலயம்

இந்தியாவின் அரியானாவின் ரேவாரி மாவட்டத்தின் கோஸ்லி துணைப்பிரிவில் **நஹர் வனவிலங்கு சரணாலயம்** (*Nahar Wildlife Sanctuary*) அமைந்துள்ளது. இது ரேவாரியில் இருந்து சுமார் 36.9&nbsp;கி.மீ தொலைவில் 211.35 எக்டேர் பரப்பளவில் அமைந்துள்ளது. இது கோஸ்லி- மகேந்திரகர் சாலையில் கோஸ்லியில் இருந்து 5 கிலோ மீட்டர் தொலைவில் உள்ளது.

இச் சரணாலயம் நஹர் கிராமத்தின் (நஹத் கிராமம்) கீழ் வருவதால் இதற்கு நஹர் என்று பெயரிடப்பட்டுள்ளது. அரியான வனத்துறை இதை வனவிலங்கு சரணாலயமாக அதிகாரப்பூர்வமாக 1987 ஜனவரி 30 அன்று அறிவித்தது.

## அமைவிடம்
ரேவாரியின் நஹர் பிளாக் என்பது கிராமங்கள்  குழுவாகும். இதில் நஹரினைச் சுற்றியுள்ள கிராமங்களை உள்ளடக்கிய ஒரு கிராமமாக உள்ளது. நஹர் தொகுதி 46 கிராம ஊராட்சிகளையும் 49 கிராமங்களையும் கொண்டுள்ளது. இக்கிராமத்தின் அஞ்சல் குறியீடு எண் 123303 ஆகும்.

## மேலும் காண்க

* இந்தியாவின் ஹரியானாவின் தேசிய பூங்காக்கள் மற்றும் வனவிலங்கு சரணாலயங்களின் பட்டியல்
* ஹரியானா சுற்றுலா
* ஹரியானாவில் தேசிய முக்கியத்துவத்தின் நினைவுச்சின்னங்களின் பட்டியல்
* ஹரியானாவில் உள்ள மாநில பாதுகாக்கப்பட்ட நினைவுச்சின்னங்களின் பட்டியல்
* அரியானா, பஞ்சாப், ராஜஸ்தான், குஜராத், இந்தியா மற்றும் பாகிஸ்தானில் உள்ள சிந்து சமவெளி நாகரிக தளங்களின் பட்டியல்

## மேற்கோள்கள்

பகுப்பு:விலங்குகள் காப்பகங்கள்
பகுப்பு:Coordinates on Wikidata
பூ மனமே வா

**பூமனமே வா** (*Poomaname Vaa*) என்பது 1999 ஆம் ஆண்டய  தமிழ் காதல் நடகத் திரைப்படமாகும்.   வி. அழகப்பன் எழுதி இயக்கிய இப்படத்தில் ராமராஜன், சங்கிதா ஆகியோர் முக்கிய கதாபாத்திரங்களில் நடித்துள்ளனர். ஈஸ்வரி ராவ், மணிவண்ணன் ஆகியோர் துணை வேடங்களில் நடித்துள்ளனர். இப்படத்திற்கான இசையை சிற்பி மேற்கொண்டார். படம் 1999 ஏப்ரலில் தமிழ்நாடு முழுவதும் வெளியிடப்பட்டது.

## நடிகர்கள்

*ராமராஜன்
*சங்கீதா
*ஈஸ்வரி ராவ்
*மணிவண்ணன்
*கவிதா
*வடிவேலு (நடிகர்)
*ரஞ்சித்
*வினு சக்ரவர்த்தி
*செந்தில்
*அலெக்ஸ்
*பாண்டு
*வாசு (நகைச்சுவை நடிகர்)
*எம்.எல்.ஏ. தங்கராஜ்
*எடிட்டர் ஸ்ரீதர்
*மேலூர் கோவிந்தன்
*வாசு விக்ரம்
*கஜபதி

## தயாரிப்பு
இப்படத்தை ராமராஜனின் மனைவியான நளினி ராமராஜன் நளினி சினி ஆர்ட்ஸ் என்ற பதாகையின் கீழ் தயாரித்தார். தயாரிப்பின் போது, இந்த படம் ராமராஜனின் 40 வது படம் என்றும், இயக்குநரின் 11 வது படம் என்றும் அறிவிக்கபட்டது. ஆனால் வி. அழகப்பனுக்கு பின்னரே இந்த பொறுப்பு வழங்கப்பட்டது. படத்தில் முதலில்  சந்திரசேகர், மனோரமா, சந்தான பாரதி போன்ற  நடிகர்களும் நடிப்பார்கள் என அறிவிக்கபட்டிருந்தது. ஆனால் இறுதியில் அவர்கள் இடம்பெறவில்லை.

## வெளியீடு
1990 களின் பிற்பகுதியில் ராமராஜனின் பல படங்களைப் போலவே, பூமனமே வா மற்றும் அண்ணன் படங்களும் தாமதமாகவே வெளிவந்தன. அதே நேரத்தில் சுவலட்சுமியுடன் சத்தியத் தாய், சங்கவியுடன் தம்பிக்கு தாய் மனாசு மற்றும் கண்ணுப்படப் போகுது போன்ற படங்களின் படப்பிடிப்பகள் கைவிடப்பட்டன.

## இசை
படத்திற்கான இசையை சிற்பி மேற்கொண்டார்.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பீசோய்க் சுரங்கம்

**பீசோய்க் சுரங்கம்** (The Beeshoek mine)  என்பது தென் ஆப்பிரிக்காவின் வடக்கு கேப் மாகாணத்தில் உள்ள போஸ்ட்மாஸ்பர்க்கிற்கு அருகில் உள்ள ஒரு பெரிய இரும்புத்தாது சுரங்கம் ஆகும்.  பீசோய்க் தென்னாப்பிரிக்அளவிலும், உலக அளவிலும் மிகப்பெரிய இரும்புத்தாது இருப்புக்களைக் கொண்டுள்ளது. இங்குள்ள இரும்புத்தாதின் தரமதிப்பீடு 63.7% என மதிப்பிடப்பட்டுள்ளது. அதாவது, இங்குள்ள இரும்புத்தாதிலிருந்து 63.7% இரும்பு உலோகத்தைக் கொண்டுள்ளது. இந்தச் சுரங்கத்தில் 117.5 மில்லியன் டன் இரும்புத்தாது இருப்பு இருப்பதாகவும் மதிப்பிடப்பட்டுள்ளது.  

## மேற்கோள்கள்

பகுப்பு:Coordinates on Wikidata
பகுப்பு:தென்னாப்பிரிக்காவின் புவியியல்
ஹிசார் மான் பூங்கா

**ஹிசார்** **மான் பூங்கா** (*Deer Park, Hisar*), இந்தியாவின் அரியானா மாநிலத்தின் ஹிசார் மாவட்டத்தில் உள்ள ஹிசார் நகருக்கு அருகில் உள்ளது. இது  பரப்பளவைக் கொண்டுள்ளது. இதில் மான்களுக்குத் தீவனம் உற்பத்தி செய்ய 6 ஏக்கர் நிலம் ஒதுக்கப்பட்டுள்ளது. 

இந்த மான் பூங்கா ஹிசாரில், ஹிசார் விமான மற்றும் நீலப்பறவை ஏரியினை அடுத்து ஹிசார்-தன்சு சாலையில் உள்ளது. மான் பூங்கா அருகில் ஹிசார் சத்வர் வாத்திகா மூலிகை பூங்கா அமைந்துள்ளது. இந்த இரு பூங்காக்களையும் அரியான அரசின் வனத்துறை நிர்வகிக்கின்றது.

## வரலாறு
அரியானா அரசாங்கத்தின் வனத்துறையால் 1985ஆம் ஆண்டு மான் பூங்கா நிறுவப்பட்டது. பாதுகாப்பை மேம்படுத்துவதற்கும், மான்கள் பாதுகாப்பு குறித்து பொதுமக்களிடையே விழிப்புணர்வை அதிகரிக்கவும் இந்த பூங்கா தோற்றுவிக்கப்பட்டது.  அரியானாவில் உள்ள உயிரியல் பூங்கா மற்றும் மான் பூங்காக்களில் இது மிகவும் பழமையானது.

## மான்
பூங்காவில் காணப்படும் மான்களில் 20 புல்வாய், 16 புள்ளிமான் மற்றும் 6 கடமான் ஆகியவை அடங்கும். மான் பூங்காவில் காணப்படும் சில உயிரினங்களின் படங்கள் கீழே உள்ளன (பிரதிநிதித்துவத்திற்கான படங்கள் மட்டுமே):

## காட்சி மாடம்

படிமம்:Cheetal male with females (Axis axis).jpg|புள்ளிமான்: ஆண் (நீண்ட கொம்புடன்) மற்றும் பெண் (கொம்பு இல்லாமல்)
படிமம்:Chital deer Sasan-Gir.jpg|புள்ளிமான்
படிமம்:Sambar Deer male. Cervus unicolor.jpg|நீண்ட கொம்புடன் கடமான் (ஆண்)
படிமம்:Female Sambar Deer.jpg|குறுகிய கொம்புடன் கடமான் (பெண்)
படிமம்:Sambar deer Cervus unicolor.jpg|யூனிகலரின் கடமான்
படிமம்:Blackbuck (Antilope cervicapra)- Male & female in Hyderabad, AP W IMG 7268.jpg|புல்வாய் ஆண் (இருண்ட / கருப்பு) மற்றும் பெண் (இலகுவான / பழுப்பு)
படிமம்:Male Blackbuck.jpg|புல்வாய் ஆண்
படிமம்:Black Buck.jpg|புல்வாய் பெண்


## அருகிலுள்ள பிற இடங்கள்
* சதவர் வாத்திகா மூலிகை பூங்கா  ஹிசார்
* நீலப்பறவை ஏரி ஹிசார்
* Kanwari Indus Valley Mound at Kanwari
* Tosham rock inscription at Tosham
* அசிகார் கோட்டை, ஹன்சி
* Firoz Shah Palace Complex 
* Pranpir Badshah tomb at Hisar
* மகாபீர் விளையாட்டரங்கம்
* அரியான சுற்றுலா
## மேலும் காண்க

*Rohtak Zoo
* Mini Zoo & Black Buck Breeding Centre, Pipli
* List of zoos in India
* List of National Parks & Wildlife Sanctuaries of Haryana, India
* List of Monuments of National Importance in Haryana
* List of State Protected Monuments in Haryana
* List of Indus Valley Civilization sites in Haryana
* Haryana Tourism

## மேற்கோள்கள்

பகுப்பு:Coordinates on Wikidata
சங்கீதா பாரூவா பிசாரதி

**சங்கீதா பாரூவா பிசாரதி** (Sangeeta Barooah Pisharoty) ஓர் இந்திய பத்திரிகையாளர் மற்றும் அசாம் மாநிலத்தைச் சேர்ந்த எழுத்தாளர் ஆவார், தற்போது இவர் நவீன செய்தி ஊடகமான தி வயரில்  துணை ஆசிரியராக உள்ளார். முன்பாக இவர் தேசிய ஆங்கில இதழான தி இந்துவில்ஏழு சகோதரி மாநிலங்களுக்கான  நிருபராக இருந்தார். அசாம் இயக்கம், அசாம் உடன்படிக்கை மற்றும் அசாமில்  நடந்த கிளர்ச்சிகள் பற்றிய *அசாம்: தி அக்கார்டு, தி டிஸ்கார்ட்* எனும்  தனது முதல் நூலுக்காகப் பரவலாக அறியப்படுகிரார்.

அசாமின் மாஜூலி தீவில் மண் அரிப்பு காரணமாக வாழ்வாதாரத்தை இழப்பது குறித்த தொடர் செய்திகளுக்காக 2011 ஆம் ஆண்டு முதல் பரோவா அபிவிருத்தி ஆய்வுகள் மையத்திலிருந்து ஆய்வுதவித் தொகைப் பெற்று வருகிறார்.  டெல்லி நகரத்தில் இந்துக்கள் மற்றும் முஸ்லிம்களிடையே வீட்டுவசதி பிரிப்பது குறித்த இவரது அறிக்கைக்காக 2017 ஆம் ஆண்டில், பத்திரிக்கைத் துறையில் சிறப்பாக செயல்பட்டதற்காக ராம்நாத் கோயங்கா விருது பெற்றார்.

இவர் குவகாத்தி பல்கலைக்கழகத்தின் முன்னாள் மாணவர் ஆவார், அங்கு இவர் 1995 இல் பட்டம் பெற்றார். பரோவா  தனது தொழில் வாழ்க்கையை தேசிய செய்தி நிறுவனமான *யுனைடெட் நியூஸ் ஆஃப் இந்தியாவில் இருந்து* தொடங்கினார்.இதன்மூலம் வடகிழக்கு இந்தியாவில் இருந்து அந்த நிறுவனத்தில் பணிபுரிந்த முதல் பெண்மணி எனும் பெருமை பெற்றார்.

## சான்றுகள்

பகுப்பு:இந்தியப் பெண் ஊடகவியலாளர்கள்
பகுப்பு:இந்தியப் பெண் எழுத்தாளர்கள்
பகுப்பு:இந்திய ஊடகவியலாளர்கள்
பகுப்பு:வாழும் மக்கள்
திரைப்படத் தழுவல்

**திரைப்படத் தழுவல்** (Film adaptation) என்பது ஒரு படைப்பு அல்லது கதையை முழுவதுமாகவோ அல்லது பகுதியாகவோ ஒரு திரைப்படத்திற்க்காக மாற்றுவது திரைப்பட தழுவல் ஆகும். திரைப்படத் தழுவலின் ஒரு பொதுவான வடிவம் ஒரு நாவலை திரைப்படத்தின் அடிப்படையாகப் பயன்படுத்துவதாகும். இது புனைகதை அல்லாத (பத்திரிகை உட்பட), சுயசரிதை, வரைக்கதைகள், வசனங்கள், நாடகங்கள், வரலாற்று கதைகள் மற்றும் பிற திரைப்படங்களில் தழுவி எடுக்கப்பட்டுள்ளன.

திரைப்படத்துறை ஆரம்பித்த நாட்களிலிருந்து பத்தொன்பதாம் நூற்றாண்டு வரை ஐரோப்பாவில் இத்தகைய மாறுபட்ட வளங்களிலிருந்து பல திரைப்படங்கள் தழுவி தயாரிக்கப்பட்டுள்ளது.

## நாடக தழுவல்
வில்லியம் சேக்சுபியர் எழுதிய ஹேம்லெட், ரோமியோ ஜூலியட், மற்றும் ஒத்தெல்லோ உள்ளிட்ட பல நாடகங்கள் திரைப்படங்களில் தழுவப்பட்டுள்ளன. ஷேக்ஸ்பியர் நாடகத்தின் முதல் ஒலித் தழுவல் 1929 ஆம் 'ஆண்டில் தி டேமிங் ஆப் தி சுரூ' என்ற தயாரிப்பாகும், இதில் மெரி பிக்ஃபோர்ட் மற்றும் டக்ளஸ் ஃபேர் பேங்க்ஸ் நடித்தனர்.

## தொலைக்காட்சி தழுவல்
இந்திரா சௌந்தரராஜன் எழுதிய பல நாவல்களை அடிப்படையாகக் கொண்டு மர்மதேசம், மந்திரவாசல், ருத்ரவீணை, கிருஷ்ணதாசி போன்று பல தொலைக்காட்சி தொடர்கள் தயாரிக்கப்பட்டு ஒளிபரப்பாகி உள்ளது.

## வரைகதை புத்தக தழுவல்
வரைகதை புத்தக கதாபாத்திரங்கள் குறிப்பாக மீநாயகன் கதாபாத்திரங்கள் நீண்ட காலமாக திரைப்படமாக மாற்றப்பட்டுள்ளன. 1940 களில் தொடங்கி குழந்தைகளை இலக்காகக் கொண்டு ஒவ்வொரு சனிக்கிழமைகளிலும் திரைப்பட தொடர்கள் ஒளிபரப்பானது. சூப்பர்மேன் (1978) மற்றும் பேட் மேன் (1989) போன்ற திரைப்படங்கள் பிரபலமான வரைகதை புத்தகக் கதாபாத்திரங்களின் இரண்டு வெற்றிகரமான திரைப்படத் தழுவல்கள் ஆகும். அதைத் தொடர்ந்து 2000 களில் எக்ஸ்-மென் (2000) மற்றும் இசுபைடர் மேன் (2002) போன்ற வெற்றிகரமான திரைப்படங்கள் வெளியானது. வரைகதை புத்தகத்தை தழுவி எடுக்கப்பட்ட அவெஞ்சர்ஸ்: எண்ட்கேம் மற்றும் ஜோக்கர் போன்ற திரைப்படங்கள் 2019 ஆம் ஆண்டில் அதிக வருமானம் ஈட்டிய திரைப்படங்கள் ஆகும்.

## மேலும் பார்க்க
* மறு ஆக்கம்
* சிறந்த தழுவிய திரைக்கதையிற்கான அகாதமி விருது

## மேற்கோள்கள்

பகுப்பு:திரைப்படம் மற்றும் காணொளி சொல்லியல்
பகுப்பு:இலக்கியம்
பெரும்பாவூர் ஜி. இரவீந்திரநாத்

**பெரும்பாவூர் ஜி. ரவீந்திரநாத்** (Perumbavoor G. Raveendranath) கேரளாவின் எர்ணாகுளத்தின் பெரும்பாவூர் பகுதியைச் சேர்ந்த இந்திய இசைக்கலைஞராவார். இவர் ஒரு கருநாடக இசைக்கலைஞராக நன்கு அறியப்பட்டவர். இவர் இப்போது திருவனந்தபுரத்தில் வசிக்கிறார். இவரது படைப்புகளில் எப்போதும் ஆழமாக வேரூன்றிய | கர்நாடக தொடர்பு இருக்கிறது.

## இசையமைப்பாளர்
இரவீந்திரநாத் மலையாளத்தில் "*இன்னேல்*", "*சினேகம்*", "*தூவானத்தும்பிகள்*" போன்ற பல படங்களுக்கு இசையமைத்துள்ளார். பத்மராஜன் இயக்கிய *இன்னேல்* படத்திற்காக சிறந்த இசை இயக்குனருக்கான கேரள மாநில திரைப்பட விருதை வென்றார். மலையாளத்தில் சிறந்த பக்தி இசைப்பாடல்களை உருவாக்க "தரங்கனி ஸ்டுடியோ" என்ற இசையரங்கத்தை நிறுவி கே.ஜே.யேசுதாசுடன் சேர்ந்து, *திரிமதுரம்* என்ற இசைத்தொகுப்பை வெளியிட்டார்.

## சொந்த வாழ்க்கை
வழக்குறைஞர் வி.ஆர். கோபாலபிள்ளை, பார்கவி அம்மா ஆகியோருக்கு இளைய மகனாக 1944 சனவரி 5 அன்று  பிறந்தார். தனது ஒன்றரை வயதில் தனது தந்தையை இழந்தார். காலடி சிறீ சங்கரா கல்லூரியில் வேதியியலில் இளங்கலை முடித்துள்ளார். சோபா மேனன் என்பவரை மணந்த இவருக்கு 2 குழந்தைகள் இருக்கின்றனர்.

## குறிப்புகள்

## வெளி இணைப்புகள்
*
* Perumbavoor G. Raveendranath at MSI

பகுப்பு:1944 பிறப்புகள்
பகுப்பு:இந்தியத் திரைப்பட இசையமைப்பாளர்கள்
பகுப்பு:வாழும் மக்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:கேரள சங்கீத நாடக அகாதமி விருது பெற்றவர்கள்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
பிந்தாவாசு வனவிலங்கு சரணாலயம்

**பிந்தாவாசு வனவிலங்கு சரணாலயம்** (*Bhindawas Wildlife Sanctuary*)  இந்தியாவின் அரியான மாநிலத்தில் ஜாஜ்ஜர் மாவட்டத்தில் அமைந்துள்ளது. இது ஜாஜ்ஜர் நகரத்திலிருந்து 15 கி.மீ.  தொலைவில் அமைந்துள்ளது. ஜூன் 3 2009 அன்று, இது இந்திய அரசாங்கத்தால் பறவைகள் சரணாலயமாக அறிவிக்கப்பட்டது.
thumb|சிறிய கருப்பு பறவை
[thumb| பிந்தாவாஸில் [கருஞ்சிட்டு]]
இது சாஹிபி ஆற்றின் சுற்றுச்சூழல் தாழ்வாரத்தின் ஒரு முக்கிய பகுதியாகும்.  இது ராஜஸ்தானின் ஆரவல்லி மலைகளிலிருந்து யமுனா வரை மசானி சரமாரியாக, மதன்ஹைல் காடு, சுச்சக்வாஸ்-கோதாரி, கபர்வாஸ் வனவிலங்கு சரணாலயம், பிந்தாவாஸ் வனவிலங்கு சரணாலயம், கால்வாய்கள் வடிகால் பகுதி சாஹிபி ஆற்றின் அரியானா), ஆறு முதலானவற்றின் வடிகால் எண் 8 (ஹரியானா உள்ள கால்வாய் பகுதியை வாய்க்கால் தோஹான் நதியின் சஹாபி துணை ஆறு) சரபாசிபூர், சுல்தான்பூர் தேசிய பூங்கா, பாசாய் ஈரநிலம் மற்றும் குருகிராமின் தி லாஸ்ட் ஏரி. இது பிந்தாவாஸ் பறவைகள் சரணாலயத்திலிருந்து 5 கி.மீ வடமேற்கிலும், சுல்தான்பூர் தேசிய பூங்காவிலிருந்து 46 கி.மீ. வடமேற்கிலும் சாலை வழியாக அமைந்துள்ளது.

## அமைவிடம்
இந்த 411.55 ஹெக்டேர் சரணாலயம் ஜஜ்ஜாரிலிருந்து 15 கி.மீட்டர் தொலைவில் ஜஜ்ஜார்-கசானி சாலையில் அமைந்துள்ளது. தில்லியிலிருந்து 105 கி,மீ. தொலைவிலும் பிந்தாவாஸ் வனவிலங்கு சரணாலயத்திலிருந்து 1.5 கி.மீ. தொலைவில் உள்ளது. கபார்வாசு வனவிலங்கு சரணாலயம் இங்கு அமைந்துள்ளது. (வரைபடம்) . நிவாடா, பிந்தாவாஸ், சந்தோல், சத்வானா, பிலோச்புரா, ரெடுவாஸ் மற்றும் கஸ்னி ஆகியவை அருகிலுள்ள கிராமங்களாகும்.

## வரலாறு
இந்த 411.55 ஹெக்டேர் பகுதியை வனவிலங்கு சரணாலயம் என்று ஜூலை 5, 1985 அன்று அரியானா அரசாங்கத்தின் வனத்துறை அதிகாரப்பூர்வமாக அறிவித்தது.

## பிந்தாவாஸ் ஏரி
பறவைகள் சரணாலயத்தில் நீர் ஆதாரமாக மழை நீர், ஜே.எல்.என் கால்வாய் உள்ளன .

## அருகிலுள்ள இடங்கள்

* கபர்வாசு வனவிலங்கு சரணாலயம் - பிந்தாவாசு வனவிலங்கு சரணாலயத்திலிருந்து 1.5. கி.மீ. தொலைவு

## மேலும் காண்க

* இந்தியாவின் அரியானாவின் தேசிய பூங்காக்கள் மற்றும் வனவிலங்கு சரணாலயங்களின் பட்டியல்
* அரியானா சுற்றுலா
* அரியானாவில் தேசிய முக்கியத்துவத்தின் நினைவுச்சின்னங்களின் பட்டியல்
* அரியானாவில் உள்ள மாநில பாதுகாக்கப்பட்ட நினைவுச்சின்னங்களின் பட்டியல்
* அரியானா, பஞ்சாப், ராஜஸ்தான், குஜராத், இந்தியா மற்றும் பாகிஸ்தானில் உள்ள சிந்து சமவெளி நாகரிக தளங்களின் பட்டியல்
* சுல்தான்பூர் தேசிய பூங்கா
* ஒக்லா சரணாலயம், உத்தரப்பிரதேசத்தை ஒட்டியுள்ள டெல்லியின் எல்லையில்
* அருகிலுள்ள நஜாப்கர் வடிகால் பறவைகள் சரணாலயம், டெல்லி
* நஜாப்கர் ஏரி அல்லது நஜாப்கர் ஜீல் (இப்போது நஜாப்கர் வடிகால் முழுவதுமாக வடிகட்டப்பட்டுள்ளது)
* தேசிய விலங்கியல் பூங்கா டெல்லி
* அசோலா பட்டி வனவிலங்கு சரணாலயம், டெல்லி
* பால்ஸ்வா ஹார்ஸ்ஷூ ஏரி, டெல்லி
* கருப்பு பிராங்கோலின், ஹரியானா மாநில பறவை (राज्य पक्षी हरियाणा-)

## மேற்கோள்கள்

பகுப்பு:இந்தியாவில் உள்ள பறவைகள் காப்பகங்கள்
பகுப்பு:இந்தியாவில் உள்ள நீர்த்தடங்கள்
பகுப்பு:அரியானா ஏரிகள்
பகுப்பு:Coordinates on Wikidata
நீண்ட வால் முள்ளம்பன்றி

**நீண்ட வால் முள்ளம்பன்றி** (*Long-tailed porcupine*)(*திரிச்சிசு பாசிக்குலாட்டா*) என்பது கிசுடுரிசிடே குடும்பத்தின் கொறிணியாகும். இது *டிரிச்சிசு* பேரினத்தின் ஒரே ஒரு சிற்றினமாகும். இது புரூணை, இந்தோனேசியா மற்றும் மலேசியாவில் காணப்படுகிறது.

## மேற்கோள்கள்
அனூப் மேனன்

**அனூப் மேனன்** (Anoop Menon) (பிறப்பு: ஆகத்து 3, 1976) ஒரு இந்திய திரைப்பட நடிகரும், இயக்குநரும், திரைக்கதை எழுத்தாளரும், பாடலாசிரியருமாவார். மலையாளத் திரைப்படத்துறையில் நடிகராக வெற்றியைக் கண்டறிவதற்கு முன்பு இவர் தொலைக்காட்சியில் பணியாற்றினார்.

இவர், சிறந்த துணை நடிகருக்கான கேரள மாநில திரைப்பட விருதையும், "*திரக்கதா*" என்ற படத்தில் திரைப்பட நட்சத்திரம் அஜயச்சந்திரனாக நடித்ததற்காக தென்னிந்திய பிலிம்பேர் விருதினையும் வென்றார். *பகல் நட்சத்திரங்கள்* (2008), *[[காக்டெயில் (2010 திரைப்படம்)|காக்டெய்ல்]]* (2010), *பியூட்டிபுல்* (2011), *திருவனந்தபுரம் லாட்ஜ்* (2012), *ஹோட்டல் கலிபோர்னியா* (2013) போன்ற படங்களுக்கு திரைக்கதையையும், உரையாடலையும் எழுதினார். நடிகை சுவேதா மேனன் இவரது உறவினராவார்.

## சொந்த வாழ்க்கை
இவர், பி. கங்காதரன் நாயர் மற்றும் இந்திரா மேனன் ஆகியோருக்கு 1976 ஆகத்து 3 அன்று கோழிக்கோட்டில் பிறந்தார் . திருவனந்தபுரத்தில் வளர்ந்த இவர், திருவனந்தபுரம் (1994 – 99) அரசு சட்டக் கல்லூரியில் சட்டப் பட்டதாரியாக, கேரள பல்கலைக்கழகத்தில் முதல் இடத்தைப் பிடித்தார். இந்த காலகட்டத்தில், iவர் கைரளி தொலைக்காட்சியிலும், சூர்யா தொலைக்காட்சியிலும் தொகுப்பாளராகப் பணியாற்றினார். இந்த காலத்தில் சக திரைப்பட தயாரிப்பாளரும் திரைக்கதை எழுத்தாளருமான சங்கர் ராமகிருட்டிணனை சந்தித்தார். இவர்கள் இருவரும் புகழ்பெற்ற மலையாள இயக்குநர் இரஞ்சித்தின் கீழ் இணைந்தனர். 2014 திசம்பர் 27 அன்று சீமா அலெக்சாந்தர் என்பவரை மணந்தார். இது சீமாவின் இரண்டாவது திருமணமாகும். சீமாவின் முதல் கணவர் மாரடைப்பால் 2006 இல் இறந்தார். அவருக்கு 2002 இல் பிறந்த ஒரு மகள் உள்ளார்.

## தொழில்
மலையாள தொலைக்காட்சித் தொடர்களில் தனது நடிப்பு வாழ்க்கையைத் தொடங்கினார். ஏசியாநெட்டில் "*ஸ்வப்னம்",* *"மேகம்*" என்ற இரண்டு பிரபலமானத் தொடர்களில் இவர் தனது பாத்திரங்களுக்காக பிரபலமடைந்தார். முந்தையது கே. கே. ராஜீவ் இயக்கியது. "*பகல் நட்சத்திரங்கள்*" என்ற படத்தின் மூலம் திரைக்கதை எழுத்தாளராக  அறிமுகமானார். மோகன்லால் தந்தையாகவும், இவர் அவரது மகனாகவும் நடித்திருந்தனர்.

2008 ஆம் ஆண்டில் இயக்குநர் இரஞ்சித் இயக்கியிருந்த "திரக்கதா''" என்ற படத்தில் திரைப்பட நட்சத்திரம் "அஜய் சந்திரன்" என்ற முக்கியக் கதாபாத்திரத்தில் என்ற திரைப்பட நட்சத்திரத்தின் வாழ்க்கையின் பல அம்சங்களை மேனன் சித்தரித்தார். இவருடன் பிரியாமணியும், பிரித்விராஜ் சுகுமாரன் ஆகிய இருவரும் இணைந்து நடித்திருந்தார்கள். பிறகு, மேனன் பல படங்களில் குறிப்பிடத்தக்கவராக ஆனார். ஒலிபெருக்கி, கேரள கஃபே, காக்டெய்ல், போக்குவரத்து மற்றும் பிராணயம் ஆகிய படங்களில் நடித்தார்.

## குறிப்புகள்

## வெளி இணைப்புகள்
* Anoop Menon MSI Profile Page
* 
* 
* Personal blog
* Anoop Menon Official Fan Page - Malayalam Box Office (MBO)
* Beautiful is inspired by a wheelchair-bound schoolmate
* Beautiful is a milestone in Malayalam cinema
* എഴുത്തിലെ പുതുനക്ഷത്രം

பகுப்பு:1976 பிறப்புகள்
பகுப்பு:மலையாளத் தொலைக்காட்சி நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:வாழும் மக்கள்
கேரள எலி

**கேரள எலி** (*ராட்டசு ரஞ்சினியே*) என்பது இந்தியாவின் கேரளாவில் மட்டுமே காணப்படும் முரிடே குடும்பத்தில் உள்ள ஒரு கொறித்துண்ணி. இந்த வகை எலி கேரளாவில், ஆலப்புழா, திருச்சூர் மற்றும் திருவனந்தபுரத்தில் மட்டுமே காணப்படுகிறது. இதன் இயற்கை வாழிடம்: மித வெப்பமண்டல அல்லது வெப்பமண்டல வறண்ட தாழ்நில புல்வெளி மற்றும் சதுப்பு நிலங்கள் ஆகும்.

## மேற்கோள்கள்

## மேலும் படிக்க
* Musser, G.G.; Carleton, M.D. (2005). "Superfamily Muroidea". In Wilson, D.E.; Reeder, D.M (eds.). Mammal Species of the World: A Taxonomic and Geographic Reference (3rd ed.). Johns Hopkins University Press. pp. 894–1531. ISBN 978-0-8018-8221-0. OCLC 62265494.
  
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:இந்தியப் பாலூட்டிகள்
முகமது கமல் ஹாசன்

**முகமது கமல் பின் ஹாசன்** (Mohd. Kamal bin Hassan) (பிறப்பு 27 அக்டோபர் 1942 இல் தற்போதைய மலேசியாவின் கிளாந்தான் பசீர் மாஸ் என்ற இடத்தில் பிறந்த ஒரு முஸ்லிம் கல்வியாளரும், இசுலாமிய அறிஞருமாவார். (குறிப்பாக தென்கிழக்கு ஆசியா பிராந்தியம் தொடர்பான ஆராய்ச்சி) இவர் 1998  முதல் 2006 வரை மலேசியாவின் சர்வதேச இசுலாமிய பல்கலைக்கழகத்தின் மதகுருவாக இருந்தார்.

## கல்விப் பின்னணி
கமல், கோட்டா பருவில் உள்ள சுல்தான் இசுமாயில் பள்ளியில் பயின்றார். இவர் 1965 இல் மலாயா பல்கலைக்கழகத்தில் (யுஎம்) இசுலாமிய படிப்பில் இளநிலைப் பட்டம் பெற்றார். மேலும், கொலம்பியா பல்கலைக்கழகத்தில் முதுகலை படிப்பை முடித்தார். அங்கு இவர் 1970இல் கலைப்பிரிவில் முதுகலையும், 1972இல் தத்துவவியலில் முதுகலையும், 1975 இல் முனைவர் பட்டமும் பெற்றார்.

## தொழில்
மலேசியாவின் தேசிய பல்கலைக்கழகத்தில் தனது கல்வி வாழ்க்கையைத் தொடங்கினார். அங்கு 1979 இல் உசுலுதீன் மற்றும் தத்துவத் துறையின் தலைவராக இருந்தார். பின்னர் இவர் முழு நேரப் பேராசிரியராக நியமிக்கப்பட்டார். பின்னர் இவர் மலேசியாவின் சர்வதேச இசுலாமிய பல்கலைக்கழகத்தில் சேர்ந்தார். அங்கு இவர் 1983 இல் இசுலாமிய வெளிப்படுத்தப்பட்ட அறிவு மற்றும் மனித அறிவியல் பீடத்தை நிறுவினார்.

நாட்டிற்கு இவர் செய்த பங்களிப்பைக் குறிக்க, இவர் 2017 இல் ஒரு தேசிய கல்வித் தலைவராக தேர்ந்தெடுக்கப்பட்டார்.  மலேசிய கல்வியில் 42 ஆண்டுகள் பணியாற்றிய பின்னர் இவர் 30 சூலை 2018 அன்று மலேசியாவின் சர்வதேச இசுலாமிய பல்கலைக்கழகத்தை விட்டு வெளியேறினார். மலேசியாவின் சர்வதேச இசுலாமிய பல்கலைக்கழகத்திலிருந்து வெளியேறுவதற்கு முன்பு, இவர் இசுலாமியமயமாக்கல் மையத்தில் ஒரு புகழ்பெற்ற பேராசிரியராக இருந்தார். மலேசியாவில் உள்ள மூன்று கல்வியாளர்களில் ஒருவரான இவர், 2010 இல் உயர்கல்வி அமைச்சகத்தால் புகழ்பெற்ற பேராசிரியர் பதவிக்கு உயர்த்தப்பட்டார்.

### மலேசியாவின் மரியாதை

*  : மலேசியாவின் மகுடத்திற்கு விசுவாசத்தின் உத்தரவு (2006)

## குறிப்புகள்

பகுப்பு:இசுலாமிய அறிஞர்கள்
பகுப்பு:1942 பிறப்புகள்
பகுப்பு:வாழும் மக்கள்
செருமேனியம் டெட்ராகுளோரைடு

thumb|ஒரு ஸ்லெங்க் குழாயில் புதிதாக வடிகட்டிய செருமேனியம் டெட்ராகுளோரைடு.
**செருமேனியம் டெட்ராகுளோரைடு** (Germanium tetrachloride) என்பது ஒரு நிறமற்ற, ஒரு விசித்திரமான, அமில வாசனையுடன் கூடிய திரவமாகும். சுத்திகரிக்கப்பட்ட செருமேனியம் உலோக உற்பத்தியில் இது ஒரு இடைநிலைப் பொருளாக பயன்படுத்தப்படுகிறது. அண்மைய ஆண்டுகளில், ஒளியிழை உற்பத்திக்கான காரணியாக GeCl4 பயன்பாடு கணிசமாக அதிகரித்துள்ளது.

## தயாரிப்பு
செருமேனியத்தின் பெரும்பாலான வணிகரீதியான உற்பத்தி துத்தநாகம் மற்றும் செப்பு-தாது ஊது உலைகளின் புகை-போக்கிகளின் தூசுக்களை வினைக்குட்படுத்தி தயாரிப்பதாகும். இருப்பினும், விட்ரெய்ன் எனப்படும் சில வகையான நிலக்கரியை எரிப்பதில் இருந்து கிடைக்கும் சாம்பலில் ஒரு குறிப்பிடத்தக்க மூலப்பொருள் காணப்படுகிறது. செருமேனியம் டெட்ராகுளோரைடு என்பது செருமேனியம் உலோகம் அல்லது அதன் ஆக்சைடு (GeO2) சுத்திகரிப்பதற்கான ஒரு இடைநிலைப் பொருள் ஆகும்.

செறிவூட்டப்பட்ட ஹைட்ரோகுளோரிக் அமிலத்தில் ஆக்சைடினைக் கரைப்பதன் மூலம் செருமேனியம் டெட்ராகுளோரைடை GeO2 (செருமேனியம் ஈராக்சைடு) இலிருந்து நேரடியாக உருவாக்க முடியும். இதன் விளைவாக கலவையானது பிற பொருட்கள் மற்றும் அசுத்தங்களிலிருந்து செருமேனியம் டெட்ராகுளோரைடை சுத்திகரிக்கவும் பிரிக்கவும் பகுதியளவு வடிகட்டப்படுகிறது. GeCl4 ஆனது அயனி நீக்கத்துடனான மறுநீராற்பகுப்பு செய்யப்பட்டு தூய்மையான GeO2 உருவாக்கப்படுகிறது. பின்னர், இது ஹைட்ரஜனின் சூழலில் ஒடுக்கம் செய்யப்பட்டு செருமேனியம் உலோகத்தை உருவாக்குகிறது.

## மேற்கோள்கள்

பகுப்பு:அலோக ஆலைடுகள்
பகுப்பு:உலோக ஆலைடுகள்
பகுப்பு:குளோரைடுகள்
பகுப்பு:செருமேனியம் சேர்மங்கள்
பகுப்பு:Articles without KEGG source
பகுப்பு:Articles without EBI source
வடுகப்பட்டி மாப்பிள்ளை

**வடுகப்பட்டி மாப்பிள்ளை** (*Vadagupatti Maapillai*) என்பது 2001ஆம் ஆண்டய தமிழ் காதல் நகைச்சுவைத் திரைப்படம் ஆகும்.  வி. சி. குகநாதன் இணைந்து எழுதி இயக்கி, தயாரித்த இப்படத்தில் அம்சவர்தன், ரேஷ்மா ஆகியோர் முக்கிய கதாபாத்திரங்களில் நடித்துள்ளனர். விவேக், வடிவேலு ஆகியோர் துணை வேடங்களில் நடித்துள்ளனர். சிற்பி இசையமைத்த இந்தப் படம் 21 திசம்பர் 2001 அன்று வெளியானது.

## நடிகர், நடிகையர்

* விஜயாக அம்சவர்தன்
* வடிவாகா (ஜீனா) ரேஷ்மா
* தீபாவாக அனுஷா 
* இராவுத்தராக விவேக் 
*வீரபாண்டியாக வடிவேலு (நடிகர்) 
*செந்தில்
* கோமதி சங்கராக விசு 
* அஞ்சலவாக கோவை சரளா 
* தாதாஜியாக பாண்டு 
*சுமித்ரா
*வையாபுரி
*சீதாலட்சுமி
*அனுஜா

## தயாரிப்பு
இந்த படத்திற்கு முன்னதாக *ஆனந்தம் ஆனந்தம்* என்று பெயரிடப்பட்டிருந்தது.  1998 ஆம் ஆண்டின் நடுப்பகுதியில் படத்தின் தயாரிப்பு பணிகள் தொடங்கின.

## இசை
படத்திற்கான இசையை சிற்பி மேற்கோண்டார். பாடல் வரிகள் பழனி பாரதி எழுதினார்.

* "யாரு இந்த பிகரு"
* "அல்வா கொடுக்குறான்"
* "அடி மாம்பழ நிறத்தழகி"
* "சொல்லாமல் காதல் அழைக்கிறதே"

## குறிப்புகள்

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிற்பி இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:செந்தில் நடித்த திரைப்படங்கள்
சங்கர் இராமகிருட்டிணன்

**சங்கர் இராமகிருட்டிணன்** (Shanker Ramakrishnan) ஒரு இந்தியத் திரைப்பட திரைக்கதை எழுத்தாளரும், இயக்குநரும், தயாரிப்பாளரும், நடிகருமாவார். இவர் முதன்மையாக மலையாளத் திரைப்படத்துறையில் பணியாற்றுகிறார் .

## தொழில்
கொச்சின் அறிவியல் மற்றும் தொழில்நுட்பப் பல்கலைக்கழகத்தில் முதுகலை முடித்த உடனேயே தனது திரை வாழ்க்கையைத் தொடங்கினார்.

*கேரள கபே* என்ற படத்திற்கு திரைக்கதை எழுதிய இவர், விமர்சன ரீதியாக பாராட்டப்பட்ட "ஐலேண்ட் எக்ஸ்பிரஸ்" என்ற திரைப்படத்தை இயக்கினார். இப்படத்தில் “லியோன்” என்ற முக்கியக் கதாபாத்திரத்தில் பிரித்விராஜ் சுகுமாரன் நடித்திருந்தார். ஒரு வரலாற்று நாடகப் படமான உருமி  என்பதை எழுத சங்கரை பிரித்விராஜ் அழைத்தார்.  சந்தோஷ் சிவன் இயக்கி பிருத்விராஜ் மற்றும் ஜெனெலியா ஆகியோர் முக்கிய வேடங்களில் நடித்திருந்தனர். இந்தத் திரைப்படம் சங்கரின் கலை வாழ்க்கையில் ஒரு திருப்புமுனையை உருவாக்கியது.

தேசிய விருது வென்ற வி.கே.பிரகாஷ், இயக்கியிருந்த பாலிவுட் திரைப்படமான "ப்ரீக்கி சக்ரா" என்ற படத்தின் மலையாள பதிப்பை எழுத சங்கரை அழைத்தார். மலையாள பதிப்பு " நெத்தோலி ஒரு செரியா மீனல்லா  " என்று தலைப்பிடப்பட்டது. இதில் பகத் பாசிலும், கமலினி முகர்ஜியும் நடித்திருந்தனர்.

## குறிப்புகள்

## வெளி இணைப்புகள்
* 

பகுப்பு:மலையாளத் திரைப்பட நடிகர்கள்
பகுப்பு:மலையாளத் திரைப்பட இயக்குநர்கள்
பகுப்பு:வாழும் மக்கள்
இரஞ்சித் (இயக்குநர்)

**இரஞ்சித் பாலகிருஷ்ணன்** (Ranjith Balakrishnan) (பிறப்பு: செப்டம்பர் 5, 1964) ஒரு மூத்த இந்திய திரைப்பட இயக்குநரும், திரைக்கதை எழுத்தாளரும், தயாரிப்பாளரும், மலையாளத் திரைப்படத்துறையில் பணியாற்றும் நடிகருமாவார். 2001 ஆம் ஆண்டில் வெளியான "தேவாசுரம்" படத்தின் தொடர்ச்சியாக "இராவணப்பிரபு" என்ற படத்தில் இவர் இயக்குநராக அறிமுகமானார். இவரது படங்களான "திரக்கதா" மற்றும் "இந்தியன் ரூபாய்" முறையே 2008 மற்றும் 2011 ஆம் ஆண்டுகளில் மலையாளத்தில் சிறந்த திரைப்படத்திற்கான தேசிய திரைப்பட விருதினை வென்றன.

## ஆரம்ப கால வாழ்க்கை
இரஞ்சித் கேரளாவின் கோழிக்கோட்டில் உள்ள பாலுசேரியில் பிறந்தார். 1985 ஆம் ஆண்டில் திருச்சூரில் அமைந்துள்ள கோழிக்கோடு பல்கலைக்கழகத்தில் பட்டம் பெற்றார்.
## மேற்கோள்கள்

## வெளி இணைப்புகள்
* 
* 'Cinema of Malayalam' profile
* School of Media

பகுப்பு:மலையாளத் திரைப்படத் தயாரிப்பாளர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:மலையாளத் திரைப்பட நடிகர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:வாழும் மக்கள்
பகுப்பு:மலையாளத் திரைப்பட இயக்குநர்கள்
பகுப்பு:1964 பிறப்புகள்
திரைப்பட ஆக்கச்செலவு

**திரைப்பட ஆக்கச்செலவு** (Film budgeting) என்பது தயாரிப்பு மேலாளர் அல்லது தயாரிப்பு கணக்காளர் ஆகியோரால் ஒரு திரைப்படத் தயாரிப்புக்கான ஆக்கச்செலவு தயாரிக்கும் செயல்முறையைக் குறிக்கிறது. ஒரு திரைப்பட ஆக்கச்செலவு பொதுவாக நான்கு பிரிவுகளாக பிரிக்கப்பட்டுள்ளது: வரிக்கு மேலே (படைப்பு திறமை), வரிக்கு கீழே (நேரடி உற்பத்தி செலவுகள்), தயாரிப்புக்கு பிந்தைய (தொகுப்பு, காட்சி விளைவுகள் போன்றவை) மற்றும் பிற (காப்பீடு, நிறைவு பத்திரம்) போன்றவை ஆகும்.

திரைப்பட விளம்பரதாரர் மற்றும் சந்தைப்படுத்தல் ஆகியவற்றை ஆக்கச்செலவு விலக்குகிறது, இது திரைப்பட விநியோகஸ்தரின் பொறுப்பாகும். திரைப்பட நிதியுதவி ஒரு தனியார் முதலீட்டாளர், ஆதரவாளர், தயாரிப்பு வேலைவாய்ப்பு, திரைப்பட படப்பிடிப்பு வளாகம் மற்றும் பொழுதுபோக்கு நிறுவனம் போன்றவற்றில் இருந்து நிதிகள் பெறப்படலாம்.

## கூறுகள்
* **கதை உரிமைகள்**: ஒரு நாடகம், நாவல், இசை அல்லது நிகழ்பட ஆட்டம் அல்லது ஒரு மறு ஆக்கம் அல்லது தொடர்ச்சியாக ஒரு திரைப்படத்தை உருவாக்கும் உரிமை இரண்டு ஆயிரம் முதல் $10 மில்லியன் வரை ஆகும்.
* திரைக்கதை: ஒரு திரைக்கதை எழுத ஒரு திரைக்கதை ஆசிரியருக்கு $100,000 முதல் $2 மில்லியன் வரை செலுத்தப்படலாம், இதில் சிக்கலில் இருக்கும் ஒரு திரைப்படத்தின் ஒவ்வொரு மறுஎழுத்திற்கும் வாரத்திற்கு $400,000 வழங்கப்படும். சமீபத்தில் கொலம்பியா பிக்சர்ஸ் சிறந்த திரைக்கதை எழுத்தாளர்களுக்கு மொத்த லாபத்தில் 2 சதவீதத்தை வழங்கி வருகிறது (உற்பத்தி மற்றும் சந்தைப்படுத்தல் பட்ஜெட் கழிக்கப்பட்ட பிறகு).
* **தயாரிப்பாளர்**: திரைப்படத் தயாரிப்பாளர்கள் மற்றும் நிர்வாக தயாரிப்பாளர்கள் பெரும்பாலும் நல்ல ஊதியம் பெறுகிறார்கள், ஒரு சிறந்த தயாரிப்பாளர் ஏழு நபர்களின் சம்பளத்தை முன்பணமாகவும், ஊக்க ஊதியம் மற்றும் லாபத்தில் ஒரு பங்கையும் பெறுகிறார்கள். இசுபைடர் மேன் (2002) என்ற திரைப்படத்திற்க்காக தயாரிப்பாளர் லாரா ஜிஸ்கினுக்கு $30 மில்லியனுக்கும் அதிகமான ஊதியம் வழங்கப்பட்டதாக மதிப்பிடப்பட்டுள்ளது.
* **இயக்குநர்**: ஒரு திரைப்பட இயக்குநருக்கு குறைந்தபட்சம் $19,143 பத்து வார வேலைக்கு வழங்கப்படுகின்றது. ஒரு பிரபல இயக்குநர் ஒரு படத்திற்கு $5 முதல் $10 மில்லியன் வரை சம்பளம் கேட்கமுடியும்.
* **நடிகர்கள்**: பொதுவாக ஒரு சாதாரண நடிகருக்கு வாரத்திற்கு சுமார் 2,300 அமெரிக்க டாலர் என்ற விகிதத்தில் செலுத்தப்படுகிறது. பிரபல  திரைப்பட நட்சத்திரங்களுக்கு ஒரு படத்திற்கு 30 மில்லியன் வரை கட்டணம் கோரலாம்.
* **தயாரிப்பு செலவுகள்**: ஒரு படத்தை தயாரிப்பதற்கான செலவில் குழு ஊதியங்கள், தயாரிப்பு வடிவமைப்பு, நேரடி தொகுப்பு மற்றும் படப்பிடிப்பு வளாக செலவுகள், உடைகள், சாப்பாடு (உணவு மற்றும் பானங்கள் போன்றவை), தங்குமிடம், போக்குவரத்து, பயணம், விடுதி தங்கல் போன்றவை அடங்கும். புகைப்பட இயக்குநர் பொதுவாக குழுவில் அதிக சம்பளம் வாங்கும் உறுப்பினர் ஆவார்.
* **காட்சி விளைவுகள்**: ஒரு நபருக்கு 100,000,000 வரை செலவாகும்.
* **இசை**: பொதுவாக ஒரு பெரிய திரைப்படத்திற்கான இசை ஆக்கச்செலவு இறுதி மொத்தத்தில் 2 சதவீதம் ஆகும். இசுபைடர் மேனின் இசை ஆக்கச்செலவு போன்றவை 4.5 மில்லியன் டாலர்களாக உள்ளன.

## மேற்கோள்கள்

ஆக்கச்செலவு
பகுப்பு:திரைப்படத் தயாரிப்பு
திரைப்பட படப்பிடிப்பு வளாகம்

**திரைப்பட படப்பிடிப்பு வளாகம்** (Film studio) என்பது ஒரு பெரிய பொழுதுபோக்கு நிறுவனம் அல்லது திரைப்பட நிறுவனமாகும். இது பெரும்பாலும் தனியாருக்கு சொந்தமான வளாகம் ஆகும். இந்த நிறுவனம் பெருமப்பாலும் தயாரிப்பு நிறுவனத்தால் கையாளப்படுகிறது. மற்றும் இங்கு திரைப்படம் தயாரிக்க வசதிகள் உள்ளன. பொழுதுபோக்கு துறையில் உள்ள பெரும்பாலான நிறுவனங்கள் தங்களுக்கான சொந்த திரைப்பட படப்பிடிப்பு வளாகம் வைத்திருக்கவில்லை மற்ற நிறுவனங்களிடமிருந்து இடத்தை வாடகைக்கு எடுக்கின்றது. உலகின் மிகப்பெரிய படப்பிடிப்பு வளாகம் இந்தியாவின் ஹைதராபாத்தில் உள்ள இராமோஜி திரைப்பட நகர் ஆகும்.

## மேற்கோள்கள்
சுமத்திரா முள்ளம்பன்றி

**சுமத்திரா முள்ளம்பன்றி** (*Sumatran porcupine*)*(கைஸ்டிரிக்சு சுமத்ரயி)* கொறிணி வகையில் கைசிரிசிடே குடும்பத்தினைச் சார்ந்த சிற்றினமாகும். இது இந்தோனேசியா தீவில் சுமத்ராவில் மட்டுமே காணப்படக்கூடியது. இங்கு இது உணவிற்காக வேட்டையாடப்படுகிறது.

## மேற்கோள்கள்

## மேலும் படிக்க

* 
பகுப்பு:இந்தோனேசியப் பாலூட்டிகள்
பகுப்பு:முள்ளம்பன்றி
பச்சை-விளக்கு

**பச்சை-விளக்கு** (Green-light) என்பது ஒரு திட்டத்துக்கு முன்னேற அனுமதி வழங்குவதாகும். இந்தச் சொல் பச்சை போக்குவரத்து சைகை விளக்கு சமிக்ஞை குறியான "மேலே செல்லுங்கள்" என்பதைக் குறிக்கின்றது.

இது திரைப்படம் மற்றும் தொலைக்காட்சித் தொழில் சூழலில் பச்சை விளக்கு என்பது அதன் தயாரிப்பு நிதியை முறையாக அங்கீகரிப்பதும், நிதியுதவியில் ஈடுபடுவதும் ஆகும். இந்த திட்டம் மேம்பாட்டு கட்டத்திலிருந்து முன் தயாரிப்பு மற்றும் முதன்மை புகைப்படம் எடுத்தல் வரை முன்னேற அனுமதிக்கிறது. ஒரு பச்சை விளக்கு வழங்கும் அதிகாரம் பொதுவாக ஒரு திட்டத்தில் உள்ளவர்களுக்கு அல்லது ஒரு நிறுவனத்திற்கு நிதி மேலாண்மை செய்பவருக்கும் ஒதுக்கப்பட்டுள்ளது. இதை அடிப்படையாகக் கொண்டு 'புராஜெக்ட் கிரீன்லைட்' என்ற உண்மைநிலை நிகழ்ச்சி ஒளிபரப்பானது.

ஐக்கிய அமெரிக்காவில் உள்ள மிகப் பெரிய முக்கிய ஐந்து படப்பிடிப்புவளாகம் மற்றும் சிறிய முக்கிய வளாகங்களில் பச்சை-விளக்கு பொதுவாக படப்பிடிப்பு வளாகத்தின் உயர் மட்ட நிர்வாகிகளின் குழுக்களால் பயன்படுத்தப்படுகிறது. இருப்பினும் வாளாகத் தலைவர், துணைத் தலைவர் அல்லது தலைமை நிர்வாகி ஆகியோர் பொதுவாக இறுதி தீர்ப்பை அழைப்பவர்கள்.

பல நூறு மில்லியன் யு.எஸ். டாலர்களை உள்ளடக்கிய மிகப் பெரிய திரைப்பட ஆக்கச்செலவு திட்டங்களுக்கு, ஸ்டுடியோவின் கூட்டு நிறுவனத்தின் தலைமை நிர்வாக அதிகாரி அல்லது தலைமை இயக்க அதிகாரி ஆகியோர் இறுதி பச்சை-ஒளி அதிகாரத்தைக் கொண்டிருக்கலாம்.

## மேற்கோள்கள்

பகுப்பு:திரைப்படம் மற்றும் காணொளி சொல்லியல்
பகுப்பு:திரைப்படத் தயாரிப்பு
படப்பிடிப்பு அட்டவணை

**படப்பிடிப்பு அட்டவணை** (Shooting schedule) என்பது ஒரு படத் தயாரிப்பின் பொது ஒவ்வொரு நாளும் படப்பிடிப்புக்கான செயற்றிட்ட வரைவு திட்டம் இடுவது ஆகும். இது பொதுவாக உதவி இயக்குநரால் உருவாக்கப்பட்டு தயாரிப்பு மேலாளரிடம் தெரிவிக்கப்படுகிறது. இரண்டு அட்டவணைகளும் உற்பத்தி வளங்கள் எங்கு, எப்போது பயன்படுத்தப்படுகின்றன என்பதை படப்பிடிப்பு அட்டவணை குறிக்கின்றன.

## மேற்கோள்கள்

## வெளிப்புற இணைப்புகள்
* Online sample pages of shooting schedule for "Poltergeist"
* Online sample pages of shooting schedule for "Orlando"

பகுப்பு:தொலைக்காட்சி சொல்லியல்
பகுப்பு:திரைப்படத் தயாரிப்பு
இப்போசூடோரிக் அமிலம்

**இப்போசூடோரிக் அமிலம்** (*Hipposudoric acid*) என்பது நீர்யானையின் தோல் சுரப்புகளில் காணப்படும் சிவப்பு நிறமியாகும். இச்சுரப்புகள் பெரும்பாலும் "இரத்த வியர்வை" என்று அழைக்கப்படுகின்றன (இதனால் "இப்போசுடோரிக்", "இப்போ வியர்வை" என்று குறிப்பிடப்படுகிறது). இவை இரத்தமோ வியர்வையோ அல்ல.

இதனுடைய ஆரஞ்சு நிற ஒப்புமை  நோரிப்போசூடோரிக் அமிலத்தைப் போலவே, இப்போசுடோரிக் அமிலமும் இயற்கையான சூரிய திரை போலவும் நுண்ணுயிரி எதிர் பொருளாகவும் செயல்படுகிறது. இது கோமோஜென்டிசிக் அமிலத்திலிருந்து ஆக்ஸிஜனேற்ற டைமரைசேசன் மூலம் பெறப்படுகிறது. 
இடது|thumb| நோரிப்போசூடோரிக் அமிலம்

## மேற்கோள்கள்

பகுப்பு:குயினோன்கள்
பகுப்பு:அசிட்டிக் அமிலங்கள்
பகுப்பு:பீனால்கள்
பகுப்பு:Articles with changed CASNo identifier
பகுப்பு:Articles without UNII source
பகுப்பு:Articles without KEGG source
பகுப்பு:Articles without EBI source
பகுப்பு:Articles without InChI source
பகுப்பு:நீர்யானைகள்
ஸ்டூடண்ட் நம்பர் 1

**ஸ்டூடண்ட் நம்பர் 1** என்பது 2003ஆம் ஆண்டய இந்திய தமிழ்  அதிரடி திரைப்படமாகும். செல்வா இயக்கிய இப்படத்தில் அறிமுக நடிகர்  சிபிராஜ், ஷெரின் ஆகியோர் முக்கியக் கதாபாத்திரத்தில் நடிக்க,  மணிவண்ணன், யுகேந்திரன், நாசர் ஆகியோர் பிறபாத்திரங்களில் நடித்தனர்.

இந்த படம் ஜூனியர் என்.டி.ஆர் மற்றும் காஜலா ஆகியோர் இதே பெயரில்  நடித்த 2001ஆம் ஆண்டைய பிளாக்பஸ்டர் தெலுங்கு படத்தின் மறு ஆக்கம் ஆகும். ஸ்டூடண்ட் நம்பர் *1* விமர்சகர்களின் விமர்சனத்துக்கு ஆளாகி வணிக ரீதியாக ஆபிஸில் தோல்வியடைந்தது.

## நடிகர்கள்

* சிபிராஜ் சிபியாக
* செரின் ஷிருங்கார் அஞ்சலியாக
* மணிவண்ணன் பேராசிரியராக
* யுகேந்திரன் சத்யாவாக
* நாசர் இராகவனாக
* தலைவாசல் விஜய் வழக்கறிஞராக
* இரவிக்குமார் நீதியரசராக
* நிழல்கள் ரவி காவல் ஆய்வாளராக
* வினு சக்ரவர்த்தி "லீக்டு" சாம்பசிவம்
* பாண்டு சாம்பசிவத்துடன் இருப்பவராக
* வனிதா கிருஷ்ணசந்திரன் சிபியின் தாயாராக
* பிரீத்தி சிபியின் சகோதரியாக
* விதார்த் சத்தியாவின் வகுப்புத் தோழராக
* மனோபாலா தாசாக
* வாசு (நகைச்சுவை நடிகர்) பேருந்து நடத்துநராக
*லொள்ளு சபா மாறன் சத்தியாவின் வகுப்புத் தோழராக

## தயாரிப்பு
சென்னையில் பதினைந்து நாட்கள் கால அட்டவணையில் முதலில் படப்பிடிப்பு தொடங்கப்பட்டது. அதன் பிறகு உருசியா சென்ற படப்பிடிப்புக் குழு இரண்டு பாடல்களைப் படமாக்கி வந்தது. மீதமுள்ள பாடல்கள் ஆந்திராவில் படமாக்கபட்டன. விசாகப்பட்டினம் கடற்கரையில் சுமார் இரண்டு லட்சம் செலவில் படப்பிடிப்புக்காக தற்காலிக கட்டமைப்பு உருவாக்கபட்டது. ஆறு நாட்கள் செலவழித்து ஒரு பாடல் படமாக்கபட்டது.  நடன இயக்குநர் தருண்ராஜ் நடன அசைவுகளை செய்வித்தார். சிபிராஜிக்கு படமாக்கபட்ட  முதல் காட்சி குறித்து குறிப்பிடுகையில் "நான் கல்லூரி நூலகத்திற்குள் நுழைவதாகவும், செரினும்  அவரது நண்பர்களும் ஒலிப் பேழையில் பதிவு செய்யபட்ட இசைக்கு நடனமாடுவதைக் காண்டு அந்த இசைக் கருவியை நிறுத்தி அந்தப் பெண்களுக்கு அறிவுரை கூறுவதாக "  காட்சி படமாக்கபட்டது என்று கூறினார்.

## இசை
மரகத மணி இசையமைத்த இந்த படத்தின் இசையை பிரமிட் மியூசிக் வெளியிட்டது. பாடல் வரிகள் நா. முத்துக்குமார், கபிலன் அண்ணாமலை ஆகியோரால் எழுதப்பட்டது.

## மேற்கோள்கள்

## வெளி இணைப்புகள்
*https://www.imdb.com/title/tt12364466/

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கீரவாணி இசையமைத்த திரைப்படங்கள்
பகுப்பு:சிபிராஜ் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
கஸ்தூரிபா காந்தி நினைவு தேசிய அறக்கட்டளை

**கஸ்தூர்பா காந்தி நினைவு தேசிய அறக்கட்டளை** (*Kasturba Gandhi National Memorial Trust*) என்பது கிராமப்புற இந்தியாவில் பெண்கள் மற்றும் குழந்தைகளின் வளர்ச்சிக்கு அர்ப்பணிக்கப்பட்ட ஒரு அமைப்பாகும். இது 1945ஆம் ஆண்டில் மகாத்மா காந்தியால் நிறுவப்பட்டது. இதன் தலைமையகம் மத்திய பிரதேசத்தின் இந்தூரில் உள்ள கஸ்தூர்பாகிராமில் உள்ளது. இது 22 மாநிலங்களில் கிளைகளைக் கொண்டுள்ளது. சுகாதாரப் பாதுகாப்பு, கல்வி, தொழில் பயிற்சி மற்றும் வேலைவாய்ப்பு ஆகியவற்றில் கவனம் செலுத்துகிறது. 

## தலைவர்கள்
அறக்கட்டளையின் தலைவர்களின் பட்டியல்: 

* 1944-1948 மகாத்மா காந்தி
* 1948-1950 வல்லபாய் பட்டேல்
* 1951-1951 தக்கர் பப்பா
* 1951-1956 கணேஷ் வாசுதேவ மாவ்லங்கர்
* 1956-1972 பிரேம்லீலா வித்தல்தாஸ் தாக்கர்சே
* 1972-1985 இலட்சுமி என். மேனன்
* 1985-1988 மணிபென் படேல்
* 1988-2001 சுசிலா நய்யார்
* 2001–2013 திருப்பாய் மேத்தா
* 2013-2016 தாரா காந்தி பட்டாச்சார்ஜி
* 2016-ஸ்ரீ கருணாகர் திரிவேதி

## மேற்கோள்கள்

பகுப்பு:இந்தியத் தொண்டு நிறுவனங்கள்
பசீர் பாக் அரண்மனை

[வலது|thumb|250x250px| பசீர் பாக் அரண்மனையின் உட்புறம், 1880 ஆம் ஆண்டில் [லாலா தீன் தயாள் என்பவரால் எடுக்கப்பட்ட புகைப்படம் ]]
**பசீர் பாக் அரண்மனை** (Basheer Bagh Palace) என்பது இந்தியாவின் தெலங்காணாவின் ஐதராபாத்தில் அமைந்துள்ள ஓர் அரண்மனையாகும். இது பைகா பிரபு மற்றும் ஐதராபாத் மாநிலத்தின் பிரதம மந்திரி சர் அஸ்மான் ஜாவால் கட்டப்பட்டது (1887-1894).

## வரலாறு
இது ஒரு காலத்தில் சிறந்த கட்டிடக்கலை மற்றும் அற்புதமான உட்பகுதியைக் கொண்ட அரண்மனையாக இருந்தது. இந்திய சுதந்திரத்திற்குப் பிறகு இந்த அரண்மனை மாநில அரசால் அகற்றப்பட்டது. ஆனால் இப்பகுதி இன்னும் பசீர் பாக் அழைக்கப்படுகிறது. 

இந்துஸ்தானி இசையில் மேதையான படே குலாம் அலி கான் விருந்தினராகத் தங்கியிருந்து இசைத்த பெருமையை இந்த இடம் கொண்டுள்ளது. அவர் தனது வாழ்க்கையின் இறுதி ஆண்டுகளில் இங்கு தங்கியிருந்தார், நவாப் ஜாஹிர் யர் ஜங் ஆதரித்தார். அவர் ஏப்ரல் 25, 1968 அன்று இந்த அரண்மனையில் இறந்தார். 

## மேற்கோள்கள்

பகுப்பு:ஐதராபாத் இராச்சியம்
1984 பிவண்டி கலவரம்

**1984 பிவண்டி கலவரம்** (1984 Bhiwandi riot) ஒரு இந்து - முஸ்லீம் கலவரமாகும். இந்தக் கலவரம் 1984ஆம் ஆண்டு மே மாதம் இந்திய மாநிலமான மகாராஷ்டிராவில் உள்ள பிவண்டி நகரத்திலும் அதைச் சுற்றியும் நிகழ்ந்தது. இக்கலவரத்தில் 146 பேர் இறந்தனர் மற்றும் 600 நபர்களுக்கும் மேற்பட்டோர் காயமடைந்தனர்.   மே 17, 1984 அன்று, பம்பாய், தானே மற்றும் பிவண்டியில் இருந்து தொழிற்சாலையைச் சுற்றியுள்ள பகுதிகளில் கலவரம் வெடித்தது. மொத்தத்தில், 278 பேர் கொல்லப்பட்டனர், 1,118 பேர் காயமடைந்தனர்.   

## மேற்கோள்கள்

பகுப்பு:இந்தியாவில் கலவரங்கள்
பகுப்பு:மகாராட்டிர வரலாறு (1947- தற்போதுவரை)